I dag presenterer et miljøpanel åtte tiltak på Zero-konferansen. En av deltakerne, Veritas-sjef Bjørn Haugland, kritiserer i dagens utgave av DN regjeringens miljøsatsing:

Kaller miljøsatsing «smårusk»

Panelets 2030-visjon Utslippsfri transportsektor.

40 prosent lavere utslipp fra produksjon av olje på norsk sokkel.

Prosessindustrien: Ledende på utslippsfrie løsninger og mest ressurseffektiv i verden.

Maritim næring: Løsninger som kan gjøre global sjøfart utslippsfri.

Norge skal være en global storeksportør av fornybar energi og klimateknologi.

Alle oljefondets energi­investeringer skal være fornybare.

All oppvarming skal være utslipps­fri og plusshus skal være standard.

Alt flytende drivstoff i tunge kjøretøy erstattet med bio­drivstoff fra avfall, skog og hav. Tiltakene fra panelet er visjoner for hvordan Norge kan lede an i overgangen til lavutslippssamfunnet. Ideene kom opp på en dags idédugnad der 35 representanter fra næringsliv, organisasjoner og politiske partier i Norge deltok.

Nordeas oljeanalytiker Thina Saltvedt er blant paneldeltakerne invitert av klimastiftelsen Zero.

Saltvedt understreker at det haster.

Artikkelen fortsetter under annonsen

– Vi kan velge å ta utfordringen nå, eller møte veggen om noen år, og det tror jeg faktisk at politikerne skjønner, sier hun, og legger til:

– Jeg tror vi har passert toppen på hva vi kan tjene på olje og gass. Når forslagene legges frem, legges det vekt på mulighetene som ligger i overgangen til en ny industriell æra.

Kutt i utslippene

Panelet ønsker blant annet 40 prosent kutt i klimautslipp fra norsk oljeproduksjon innen 2030.

– Vi trenger mer grønn energi, og Norge trenger flere ben å stå på. Vi må bygge opp et grønt «cluster», på samme måte som vi har bygget opp i olje. Dette er jo noe vi kan, sier Saltvedt.

Les også:

Fredly inn i kompisbank

Dette er Norges tre dyreste hytter

- Straffbart og ekstremt grovt (Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.